આ મંદિરમાં શિક્ષાપત્રી લખતા સ્વામિનારાયણ ભગવાન તેમ જ ત્રણ કિલો સોનાની પ્લેટમાં કંડારેલી શિક્ષાપત્રી કે જેના 212 શ્લોક છે તે પધરાવવામાં આવશે અને શિક્ષાપત્રીના તમામ શ્લોકોને સવિસ્તર સમજી શકાય તે માટે તેનું પ્રદર્શન પણ રાખવામાં આવશે. નિર્માણાધીન મંદિરના પ્રથમ સ્તંભના પૂજનમાં સંપ્રદાયના તમામ વરિષ્ઠ સંતો-મહંતોની હાજરીમાં આ દિવ્ય કાર્યને બિરદાવ્યું હતું. સાંખ્યયોગી માતાઓ અને હરિભકતોએ કાર્યક્રમમાં હાજર રહી 50 સંતોનું ભાવ પૂજન-શાકોત્સવ વગેરે દિવ્ય કાર્યક્રમને માણ્યો હતો.